
Dr. Ing. GHEORGHE CIUHANDU

SERVICIUL PLANIFICARE URBANĂ

Nr. U32008-006350/15.01.2009
REFERAT

privind aprobarea Planului Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U32008-006350/12.12.2008, privind aprobarea Planului Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara;
Având în vedere prevederile Certificatului de Urbanism nr. 359/16.01.2007, prelungit până în data de 15.01.2009;
Având în vedere Raportul de Avizare nr. 01/PV – 18.11.2008 al Comisiei Tehnice de Amenajare a Teritoriului şi de Urbanism - Favorabil;

Având in vedere ca s-au inregistrat obiecţiuni, aşa cum rezultă din Procesul Verbal anexat de la dezbaterea publică din 25 septembrie 2008, in conformitate cu prevederile Legii nr. 52/2003 privind transparenţa decizională în administraţia publică şi coroborat cu Dispozitia Primarului Municipiului Timisoara nr. 92/2007;

Ca urmare a sesizărilor formulate în dezbatere publică de către vecinii direct afectaţi, inregistrate şi la Primăria Timişoara

Supunem spre analiză Comisiilor din cadrul Consiliului Local al Municipiului Timişoara documentaţia Plan Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara;


Documentaţia este iniţiată de proprietarii terenului DEMETER FRANCISC şi DEMETER MARINELA şi a fost elaborată de S.C. SANTECON PROMO SISTEM S.R.L., proiect nr. 244/2007.
Terenul studiat în cadrul P.U.D. este situat în intravilanul municipiului Timişoara, în zona de nord a oraşului, într-o zonă rezidenţială.
Prin prezentul Plan Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Suprafaţa totală studiată în cadrul Planului Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara este de 3053 mp şi este proprietatea lui DEMETER FRANCISC şi DEMETER MARINELA, înscrisă în CF nr. 139709, nr. cadastral 28676-28675, 28674/2/b-28674/1/2  grădină  in str. Cimpina nr. 53, 57 în suprafaţă de 313 mp, nr. cadastral 28676-28675, 28674/2/b-28674/1/3  grădină  in str. Cimpina nr. 53, 57 în suprafaţă de 705 mp, nr. cadastral 28676-28675, 28674/2/b-28674/1/4  grădină  in str. Cimpina nr. 53, 57 în suprafaţă de 463 mp, nr. cadastral 28676-28675, 28674/2/b-28674/1/5  grădină  in str. Cimpina nr. 53, 57 în suprafaţă de 454 mp, nr. cadastral 28676-28675, 28674/2/b-28674/1/6  grădină  in str. Cimpina nr. 53, 57 în suprafaţă de 619 mp, nr. cadastral 28676-28675, 28674/2/b-28674/1/7 grădină in str. Cimpina nr. 53, 57 în suprafaţă de 499 mp.
Terenul studiat este lipsit de construcţii. 

Parcela se învecinează la nord cu str. Dr. Gr. T. Popa, la sud cu baza sportivă UTT, la vest strada, iar la est terenuri particulare. 
Obiectivul propus prin documentaţie este amplasarea a 5 imobile de locuinţe colective în regim de înălţime S+P+2E+Ep pentru 4 corpuri şi S+P+4E+Ep pentru unul dintre corpuri, prin care se păstrează funcţiunea rezidenţială a zonei.
Indicii propuşi prin prezenta documentaţie sunt:

POT maxim = 40%

CUT maxim nu va depăşi 2,5
Regim de inălţime max. S+P+4E+Ep pentru imobilul amplasat la sud, si S+P+2E+Ep pentru restul.
Spatii verzi propuse 30,00% din suprafaţa terenului.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. şi conform avizului Comisiei de Circulaţie nr. TH2007-004378/13.09.2007, iar parcările vor fi înierbate. Imobilele se vor dota in mod obligatoriu cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997)
La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu “Construire locuinţe colective”, str. Dr. Gr. T. Popa nr. 53-57, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

Având în vedere Dezbaterea Publică din data de 25 septembrie 2008 şi cele pezentate de către Direcţia Urbanism în cadrul referatului de specialitate, lăsăm la aprecierea Consiliului Local Timişoara oportunitatea realizării acestui obiectiv.

